***Fila* Brazil** ialah satu baka anjing pekerja besar Brazil daripada jenis mastif.

Ia digunakan sebagai anjing pengawal, untuk penggembalaan lembu, dan untuk pemburuan buruan besar; ia mungkin juga dibela sebagai anjing teman atau anjing peliharaan. Pada abad kelapan belas, semasa perhambaan masih di sisi undang-undang di Brazil, *fila* Brazil digunakan untuk mengembalikan hamba kepada tuan hamba.

Etimologi
---------

Kata kerja "*filar*" dalam bahasa Portugis secara harfiah memaksudkan "menangkap, menahan, merebut". Maka, "cão de fila" ("anjing *fila*") atau "cão de filar" menunjukkan bahawa ia merupakan anjing tangkap, iaitu anjing yang "menggigit dan tidak melonggarkan cengkamannya". Nama serupa juga terdapat pada dua baka anjing Portugis: *cão de fila de São Miguel* (*fila* São Miguel) dan *cão de fila da Terceira* (*fila* Terceira) yang kini pupus.

Sejarah
-------

Anjing yang memburu seekor jaguar di Brazil, oleh Maximilian zu Wied-Neuwied
*Fila* Brazil disangkakan diturunkan daripada anjing-anjing Eropah yang dibawa ke Brazil semasa zaman Kolonial, dengan sedikit pengaruh atau tanpa pengaruh daripada anjing-anjing asli Amerika Selatan dari era Pra-Cabral.

*Fila* Brazil dibiakbakakan dan dibesarkan terutamanya di ladang besar dan di ladang lembu yang merupakan asal usulnya. Sebagai tambahan kepada lembu, jaguar, dan haiwan lain, anjing ini diajar untuk mengejar hamba pelarian.

Piawaian bertulis pertama bagi baka ini disunting pada tahun 1946. Orang Paulista bertanggungjawab untuk mengatur program pembiakbakaan terancang dan membuka buku pembaka untuk mendaftarkan anjing. Dr. Paulo Santos Cruz mula membiakbkakan *fila* Brazil secara sistematik dan turut menyumbang kepada penetapan piawaian CAFIB.

Penampilan
----------

*Fila* Brazil dewasa
Di Brazil, baka ini mempunyai dua piawaian utama yang dikenakan oleh dua buah kelab berbeza, Confederação Brasileira de Cinofilia, yang bergabung dengan FCI, dan Clube de Aprimoramento do Fila Brasileiro. Piawaian CAFIB dibangunkan berdasarkan fenotip purba baka ini. Walau bagaimanapun, piawaian CBKC/FCI semasa merupakan yang paling terkenal di peringkat antarabangsa.

*Fila* Brazil ialah baka mastif dengan tulang besar dan kulit longgar. Menurut piawaian baka antarabangsa, jantan patut berdiri setinggi 65–75 cm (26–30 in) pada paras kelas dan berukuran seberat tidak kurang daripada 50 kg (110 lb); betina pula lebih kecil sedikit, berdiri kira-kira setinggi 60–70 cm (24–28 in) dan berukuran seberat sekurang-kurangnya 40 kg (88 lb). Ia mempunyai tubuh segi empat tepat dan, walaupun besar, ketangkasan semula jadinya ketara. Kepalanya besar dan berat dengan muncung dalam. Telinganya besar, tebal, menirus dan sama ada layu atau terlipat ke belakang lalu mendedahkan bahagian dalam, bergantung pada mood anjing. Leher dan belakangnya cukup berotot dan dadanya lebar dan dalam. Tidak seperti kebanyakan kanin, krupnya lebih tinggi daripada kelasa. Tungkainya sangat bertulang. Kulit baka ini sangat distingtif, kerana tebal dan longgar di serata tubuh, terutamanya di kawasan di sekitar leher. Kulit tebalnya membentuk gelambir jelas. Pada kebanyakan individu, gelambirnya lanjut ke dada dan ke abdomen. Sesetengah anjing menunjukkan lipatan di sisi kepala dan juga di kelasa lalu menurun ke bahu. Lapis bulunya pendek dan padat dan teksturnya biasanya licin dan lembut. Warnanya berbeza-beza daripada warna padu, *brindle*, kelabu tikus, bertompok, bertelau, atau hitam dan sawo matang. Ia hampir tidak pernah putih. Warna tipikal merupakan perang kekuning-kuningan, hitam, dan *brindle*. *Brindle* warna asas mungkin mempunyai jalur sama ada dengan keamatan kurang atau sangat kuat. Kadang-kadang topeng hitam hadir.

Lapis bulu *fila* Brazil adalah licin dan pendek. Warna hitam, perang kekuning-kuningan (merah, aprikot, atau gelap), dan *brindle* (*brindle* perang kekuning-kuningan, hitam, atau perang) diizinkan, kecuali kelabu tikus, hitam dan sawo matang, biru, bertelua, dan putih metah. Tanda-tanda putih, yang tidak melebihi 1/4 luas permukaan lapis bulu, diizinkan pada kaki, dada, dan hujung ekor dalam piawaian FCI.

Piawaian CAFIB tidak menerima lapis bulu hitam, kelabu tikus, hitam dan sawo matang, biru, atau bertelau kerana pertubuhan ini menganggap warna-warna itu sebagai tanda pembiakbakaan silang; sebaliknya, pertubuhan ini menerima anjing dengan tanda-tanda putih besar pada mana-mana bahagian tubuh.

Piawaian
--------

Di Brazil, *fila* Brazil dapat dibiakbakakan dalam tiga piawaian berbeza yang dicadangkan oleh tiga buah kelab berasingan. Piawaian yang dikenakan oleh CBKC (kelab yang bergabung dengan FCI) adalah yang paling popular di dunia, tetapi merupakan yang paling jauh daripada penampilan anjing lama dari empat dekad lalu.

Dua lagi piawaian adalah daripada CAFIB (Clube de Aprimoramento do Fila Brasileiro; "Kelab Penambahbaikan *Fila* Brazil") dan AMFIBRA (Associação Mundial de Criadores de Cães da Raça Fila Brasileiro; "Persatuan Pembiak Baka Anjing Baka *Fila* Brazil Sedunia"), masing-masing. Kedua-duanya berdasarkan piawaian baka pertama yang dihuraikan oleh Paulo Santos Cruz, lelaki yang dianggap sebagai "bapa baka". Walau bagaimanapun, piawaian CAFIB ialah yang paling popular antara kedua-duanya. Walau bagaimanapun, kedua-dua kelab (CAFIB dan AMFIBRA) menampilkan diri dengan tujuan untuk memulihara *fila* tulen dengan penampilan terhampir dengan anjing-anjing lama.

Perbezaan besar antara ketiga-tiga piawaian ini terutamanya disebabkan oleh tuduhan skandal pembiakbakaan silang terhadap anjing yang didaftarkan oleh CBKC pada tahun 1970-an, tahun 1980-an, dan tahun 1990-an dan, akibatnya, banyak perubahan yang dibuat dalam piawaian CBKC berkemungkinan menyertakan anjing dengan ciri-ciri baka-baka asing, seperti mastif Inggeris, anjing besar Denmark, dan mastif Napoli.

Paulo Santos Cruz sendiri, yang turut serta dalam pembentukan CAFIB atas sebab-sebab sama dan juga mengetuai kelab itu, menerbitkan sebuah artikel pada tahun 1979 yang menerangkan cara untuk membezakan *fila* tulen daripada yang bercampur.

Status undang-undang
--------------------

*Fila* Brazil
Di Fiji, di United Kingdom, di Norway, di Australia, di Hong Kong, dan di Cyprus, ada pengharaman ke atas pemilikan mana-mana anjing ini tanpa pengecualian khusus daripada Mahkamah. Di Turki, adalah haram untuk memiliki dan membiak Fila Brasileiro. Ia secara automatik dikelaskan sebagai anjing berbahaya di Trinidad dan Tobago, yang bermakna bahawa ia tidak boleh diimport dan jantan mesti dineuterkan. Di Malaysia, ia termasuk dalam senarai baka anjing terlarang yang bermaksud bahawa ia tidak boleh dibiakbakakan.

Catatan
-------

1. ↑  Jawi: ‏فيلا برازيل‎code: ms is deprecated ‎; Portugis: *fila brasileiro*code: pt is deprecated , sebutan dalam bahasa Portugis: [ˈfilɐ bɾaziˈlejɾu]

Rujukan
-------

|  |  |
| --- | --- |
|  | Wikimedia Commons mempunyai media berkaitan: ***Fila Brazil***. |

1. 1 2 3 4 5 6 7 8 9 10 11 12 13 14 15  "FCI-Standard N° 225 FILA BRASILEIRO" [Piawaian FCI No. 225 *Fila* Brazil] (pdf). *Persekutuan Kinologi Antarabangsa* (dalam bahasa Inggeris). Diterjemahkan oleh Jennifer Mulholland dan Raymond Triquet. 4 Oktober 2010. Dicapai pada 8 Januari 2024.CS1 maint: others (link)
2. ↑  do Valle, Procópio; Monte, Enio (1981). *O Grande Livro do Fila Brasileiro: quatro séculos da história do Brasil* (dalam bahasa Portugis). Livraria Nobel. ISBN 852130059X.
3. ↑  "Filar". *Dicio.com.br* (dalam bahasa Portugis). Dicapai pada 17 Januari 2024.
4. ↑  Van Asch, Barbara; Zhang, Ai-Bing; Oskarsson, Mattias C. R.; Klütsch, Cornelya F. C.; Amorim, António; Savolainen, Peter (2013). "Pre-Columbian origins of Native American dog breeds, with only limited replacement by European dogs, confirmed by mtDNA analysis". *Proceedings of the Royal Society B: Biological Sciences* (dalam bahasa Inggeris). **280** (1766). doi:10.1098/rspb.2013.1142. PMC 3730590. PMID 23843389.
5. ↑  do Valle, Procópio; Monte, Enio (1981). *O Grande Livro do Fila Brasileiro: quatro séculos da história do Brasil* (dalam bahasa Portugis). Livraria Nobel. ISBN 852130059X.
6. 1 2 3 4 5 6  Chico Peltier (18 Mac 2016). Resumo sobre a História do Fila Brasileiro (Portugis). Clube de Aprimoramento do Fila Brasileiro. Diarkibkan pada 1 Mei 2022.
7. 1 2 3 4 5 6  Padrão da Raça Fila Brasileiro (Portugis). Clube de Aprimoramento do Fila Brasileiro. Diarkibkan pada 1 Mei 2022.
8. 1 2  "Piawaian Baka AMFIBRA" (dalam bahasa Portugis). Dicapai pada 17 Januari 2024.
9. 1 2  "AMFIBRA" (dalam bahasa Portugis). Dicapai pada 17 Januari 2024.
10. ↑  "Rencana Paulo Santos Cruz". *Fila Goiano Kennel* (dalam bahasa Portugis). Diarkibkan daripada yang asal pada 29 April 2023. Dicapai pada 17 Januari 2024.
11. ↑  "Fiji Pet Passport Regulations". *Pettravel.com* (dalam bahasa Inggeris). Pet Travel, Inc. Dicapai pada 17 Januari 2024.
12. ↑  "Controlling your dog in public". *GOV.UK* (dalam bahasa Inggeris). Dicapai pada 17 Januari 2024.
13. ↑  "Forskrift om hunder" (dalam bahasa Norway). Lovdata. 25 Ogos 2009. Dicapai pada 17 Januari 2024.
14. ↑  "Hong Kong e-Legislation". *www.elegislation.gov.hk* (dalam bahasa Inggeris). Dicapai pada 17 Januari 2024.
15. ↑  "Essential Animal Contacts". *Cyprus.angloinfo.com* (dalam bahasa Inggeris). 4 Februari 2011. Dicapai pada 17 Januari 2024.
16. ↑  "Tehlike Arz Eden Hayvanlara İlişkin Genelge" [Arahan tentang Haiwan Berbahaya] (dalam bahasa Turki). Kementerian Pertanian dan Perhutanan. 9 Disember 2021. Diarkibkan daripada yang asal pada 9 Disember 2021. Dicapai pada 17 Januari 2024.
17. ↑  "The Dangerous Dogs Act, 2000" (PDF). *Ttparliament.org* (dalam bahasa Inggeris). Diarkibkan daripada yang asal (PDF) pada 8 Ogos 2014. Dicapai pada 17 Januari 2024.
18. ↑  "Kod Amalan Kebajikan Haiwan: Aktiviti Pembiakan Haiwan Kesayangan" (PDF). *Jabatan Perkhidmatan Veterinar* (pdf). 2019. m/s. 29. Dicapai pada 17 Januari 2024.

| * l
* b
* s
Anjing berasal dari Brazil |
| --- |
| 
* Buldog gunung
* *Buldogue campeiro*
* *Dogue* Brazil
* *Fila* Brazil
* Anjing gembala gauco
* Anjing pemburu rusa pampas
* Anjing penjejak Brazil
* Terier Brazil

 | Brazil |

| * l
* b
* s
Mastif |
| --- |
| Baka ekstan | 
* *Alano* Sepanyol
* *Alapaha blue blood bulldog*
* Anjing besar Denmark
* Buldog Amerika
* Buldog lama Inggeris
* *Boerboel*
* Bokser Jerman
* Anjing Broholm
* Buldog benua
* Buldog gunung
* Buldog Inggeris
* Buldog Perancis
* *Buldogue campeiro*
* *Bully kutta*
* Bulmastif
* *Cane corso* Itali
* Anjing Chongqing
* *Dogo* Argentina
* *Dogo* Guatemala
* *Dogo* Mallorca
* *Dogue* Bordeaux
* *Dogue* Brazil
* *Fila* Brazil
* *Fila* São Miguel
* Anjing jalang Uruguay
* Mastif Inggeris
* Mastif Kurdi
* Mastif Napoli
* *Presa* Canaria
* Anjing Rottweil
* Anjing Tosa

 |
| Baka pupus | 
* *Alaunt*
* Buldog lama Inggeris
* Buldog mainan
* *Bullenbeisser*
* *Dogo* Cuba
* Anjing laga Cordoba
* Mastif Terceira
* *Molossus*

 |